CELEX: 62017CN0375
Language: et
Date: 2017-06-21 00:00:00
Title: Kohtuasi C-375/17: Eelotsusetaotlus, mille on esitanud Consiglio di Stato (Itaalia) 21. juunil 2017 – Stanley International Betting Ltd, Stanleybet Malta Ltd versus Ministero dell’Economia e delle Finanze, Agenzia delle Dogane e dei Monopoli

2.10.2017   
            
            
               ET
            
            
               Euroopa Liidu Teataja
            
            
               C 330/5
            
         Eelotsusetaotlus, mille on esitanud Consiglio di Stato (Itaalia) 21. juunil 2017 – Stanley International Betting Ltd, Stanleybet Malta Ltd versus Ministero dell’Economia e delle Finanze, Agenzia delle Dogane e dei Monopoli
   (Kohtuasi C-375/17)
   (2017/C 330/07)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellandid: Stanley International Betting Ltd, Stanleybet Malta Ltd
   
      Vastustajad: Ministero dell’Economia e delle Finanze, Agenzia delle Dogane e dei Monopoli
   
      Eelotsuse küsimused
   
   
               1.
            
            
               Kas liidu õigust – ja eelkõige asutamisõigust, teenuste osutamise vabadust ning diskrimineerimiskeeldu, läbipaistvuse, konkurentsi, proportsionaalsuse ja kooskõla põhimõtteid – tuleb tõlgendada nii, et nendega on vastuolus 2015. aasta stabiilsusseaduse artikli 1 lõigu 653 säte ja sellega seotud rakendusaktid, millega nähakse ette eksklusiivne monoproviding-kontsessioonimudel seoses lotoga, mitte muude mängude, ennustusvõistluste ega kihlveoteenusega?
            
         
               2.
            
            
               Kas liidu õigust – ja eelkõige asutamisõigust ja teenuste osutamise vabadust ning direktiivi 2014/23/EL (1), nagu ka diskrimineerimiskeelu, läbipaistvuse, konkurentsi, proportsionaalsuse ja kooskõla põhimõtteid – tuleb tõlgendada nii, et nendega on vastuolus hanketeade, milles ette nähtud hanke alghind ületab tunduvalt ja põhjendamatult majandus- ja finants- ning tehnilis-organisatsioonilist suutlikkust, mis on lotokontsessiooni andmiseks ette nähtud hanketingimuste punktides 5.3, 5.4, 11, 12.4 ja 15.3?
            
         
               3.
            
            
               Kas liidu õigust – ja eelkõige asutamisõigust ja teenuste osutamise vabadust ning direktiivi 2014/23/EL, nagu ka diskrimineerimiskeelu, läbipaistvuse, konkurentsi, proportsionaalsuse ja kooskõla põhimõtteid – tuleb tõlgendada nii, et nendega on vastuolus säte, millega kohaldatakse tegelikult alternatiivi kontsessionääriks saamise ja erinevate piiriüleste kihlveoteenuste osutamise vabaduse kasutamise vahel, lepinguprojekti artiklist 30 tulenevat alternatiivi, et otsus osaleda uue kontsessiooni hankemenetluses tähendaks piiriülesest tegevusest loobumist, kuigi Euroopa Kohus on viimase seaduslikkust korduvalt tunnistanud?
            
         
      (1)  Euroopa Parlamendi ja nõukogu 26. veebruari 2014. aasta direktiiv 2014/23/EL kontsessioonilepingute sõlmimise kohta (ELT L 94, lk 1).